32004R0966
L 179/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 966/2004 НА КОМИСИЯТА
от 13 май 2004 година
за определяне на представителни цени и на допълнителни мита за вноса на меласа в сектора на захарта, които са в сила от 14 май 2004 година
КОМИСИЯТА НА ЕВРОПЕЙСКИТЕ ОБЩНОСТИ,
на като взе предвид Договора за създаване на Европейската общност,
като взе предвид Регламент (ЕО) № 1260/2001 на Съвета от 19 юни 2001 г. относно общата организация на пазара в сектора захарта (1), и по-специално член 24, параграф 4 от него,
като има предвид, че:
(1)
Регламент (ЕО) № 1422/95 на Комисията от 23 юни 1995 г. за определяне на подробни правила за прилагане при внос на меласа в сектора на захарта и за изменение на Регламент (ЕИО) № 785/68 (2) предвижда цената CIF за внос на меласа, определена съгласно Регламент (ЕИО) № 785/68 на Комисията (3), да бъде считана за представителна цена. Тази цена е определена за стандартното качество, така както то е определено в член 1 от Регламент (ЕИО) № 785/68.
(2)
За целите на определянето на представителни цени следва да се има предвид цялата информация, предоставена в член 3 от Регламент (ЕИО) № 785/68, с изключение на случаите, предвидени в член 4 от посочения регламент, като тези цени следва да бъдат определени, където е подходящо, съгласно метода, предвиден по силата на член 7 от посочения регламент.
(3)
Цените, които не се отнасят за стандартното качество, следва да се коригират чрез повишаване или понижаване, съобразно с качеството на предлаганата меласа, съгласно разпоредбите на член 6 от Регламент (ЕИО) № 785/68.
(4)
Когато е налице разлика между базовата цена за съответния продукт и представителната цена, следва да бъдат определени допълнителни вносни мита съобразно условията, установени в член 3 от Регламент (ЕО) № 1422/95. Когато вносните мита бъдат суспендирани по силата на член 5 от Регламент (ЕО) № 1422/95, следва да бъдат определени специфични ставки на тези мита.
(5)
Представителните цени и допълнителните мита за вноса на съответните продукти следва да бъдат определени съгласно член 1, параграф 2 и член 3, параграф 1 от Регламент (ЕО) № 1422/95.
(6)
Мерките, предвидени в настоящия регламент, са в съответствие със становището на Управителния комитет по захарта,
ПРИЕ НАСТОЯЩИЯ РЕГЛАМЕНТ:
Член 1
Представителните цени и допълнителните мита, които се прилагат при вноса на продуктите, посочени в член 1 от Регламент (ЕО) № 1422/95, се определят в приложението към настоящия регламент.
Член 2
Настоящият регламент влиза в сила на 14 май 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 май 2004 година.